CELEX: 22022D1072
Language: mt
Date: 2022-02-04 00:00:00
Title: Deċiżjoni tal-Kumitat Konġunt taż-ŻEE Nru 24/2022 tal-4 ta’ Frar 2022 li temenda l-Anness XX (Ambjent) tal-Ftehim dwar iż-ŻEE [2022/1072]

30.6.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 175/41
               
            
         DEĊIŻJONI TAL-KUMITAT KONĠUNT TAŻ-ŻEE Nru 24/2022
         tal-4 ta’ Frar 2022
         li temenda l-Anness XX (Ambjent) tal-Ftehim dwar iż-ŻEE [2022/1072]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim dwar iż-ŻEE”), u b’mod partikolari l-Artikolu 98 tiegħu,
         Billi:
         
                     (1)
                  
                  
                     Ir-Regolament Delegat tal-Kummissjoni (UE) 2021/1961 tal-5 ta’ Awwissu 2021 li jemenda l-Anness I tar-Regolament (KE) Nru 2019/631 tal-Parlament Ewropew u tal-Kunsill biex iqis l-evoluzzjoni tal-massa tal-karozzi l-ġodda tal-passiġġieri rreġistrati fl-2017, fl-2018 u fl-2019 (1) għandu jiġi inkorporat fil-Ftehim dwar iż-ŻEE.
                  
               
                     (2)
                  
                  
                     Bis-saħħa tad-Deċiżjoni tal-Kumitat Konġunt taż-ŻEE Nru 168/2020 tat-23 ta’ Ottubru 2020 (2), ir-Regolament Delegat (UE) 2021/1961 ma japplikax għal-Liechtenstein.
                  
               
                     (3)
                  
                  
                     Jenħtieġ għalhekk, li l-Anness XX tal-Ftehim dwar iż-ŻEE jiġi emendat skont dan,
                  
               ADOTTA DIN ID-DEĊIŻJONI:
         
            Artikolu 1
            L-inċiż li ġej jiżdied fil-punt 21az (ir-Regolament (KE) 2019/631 tal-Parlament Ewropew u tal-Kunsill) tal-Anness XX tal-Ftehim dwar iż-ŻEE:
            
                        “—
                     
                     
                        
                           32021 R 1961: Ir-Regolament Delegat tal-Kummissjoni (UE) 2021/1961 tal-5 ta’ Awwissu 2021 (ĠU L 400, 12.11.2021, p. 14).”
                     
                  
         
            Artikolu 2
            It-test tar-Regolament Delegat (UE) 2021/1961 bil-lingwa Iżlandiża u b’dik Norveġiża, li se jiġi ppubblikat fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandu jkun awtentiku.
         
         
            Artikolu 3
            Din id-Deċiżjoni għandha tidħol fis-seħħ fil-5 ta’ Frar 2022, dment li jkunu saru n-notifiki kollha skont l-Artikolu 103(1) tal-Ftehim dwar iż-ŻEE (*).
         
         
            Artikolu 4
            Din id-Deċiżjoni għandha tiġi ppubblikata fit-Taqsima taż-ŻEE, u fis-Suppliment taż-ŻEE, ta' Il-Ġurnal Uffiċjali tal-Unjoni Ewropea.
         
         
            Magħmul fi Brussell, l-4 ta’ Frar 2022.
            
               
                  Għall-Kumitat Konġunt taż-ŻEE
               
               
                  Il-President
               
               Nicolas VON LINGEN
            
         
         
            (1)  ĠU L 400, 12.11.2021, p. 14.
         
            (2)  Għadha mhix ippubblikata fil-Ġurnal Uffiċjali.
         
            (*)  Ma huwa indikat l-ebda rekwiżit kostituzzjonali.